
AVIZ
asupra propunerii legislative privind modificarea Legii nr. 365/2006 pentru reglementarea unor măsuri privind exercitarea comerţului

 în unele zone publice
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea Legii nr. 365/2006 pentru reglementarea unor măsuri privind exercitarea comerţului în unele zone publice, trimisă cu adresa nr. PL.x 311 din 12 mai 2008 şi înregistrată sub nr. 31/472 din 13.05.2008.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a respins  iniţiativa legislativă în şedinţa din 6 mai 2008.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din 17 iunie 2008.
Membrii Comisiei au examinat propunerea legislativă supusă avizării, expunerea de motive, avizul negativ al Consiliului Legislativ cu nr. 1660 din 03.12.2007 precum şi punctul de vedere al Guvernului, transmis cu adresa nr. 185 din 23.01.2008 în care precizează că nu susţine adoptarea prezentei iniţiative legislative.
  

În urma dezbaterilor, membrii Comisiei au constat că norma propusă este identică cu prima teză dintr-o normă deja în vigoare, şi anume alinetul (3) al articolului 9 din Hotărârea Guvernului nr. 348/2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare, ceea ce creză un paralelism legislativ.



Având în vedere cele constatate, membrii Comisiei au hotărât, în unanimitate, avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor ordinare.
                                     PREŞEDINTE,                  SECRETAR,
                                      Sergiu Andon                   George Băeşu
Consilier
Dr. George Cucu

